Մայիսին մեկնարկել է պանրագործության զարգացման ծրագիրը: Ուսումնասիրությունների արդյունքում որոշվել է ծրագիրը սկսել Գեղարքունիքի մարզի Լճաշեն, Չկալովկա,Նորաշեն, Ծովազարդ և Լճափ համայնքներում՝ ելնելով իրենց բարենպաստ բնակլիմայական պայմաններից, խոշոր եղջերավոր անասունների քանակից, կերային բազայից և ավանդույթներից: Այդ համայնքներում կազմակերպվել են հանդիպումներ ֆոկուս-խմբերի հետ, որին ներկա էր Ճապոնիայի միջազգային համագործակցության գործակալության (JICA) ներկայացուցիչը: Հանդիպումների ընթացքում քննարկվել են հնարավորությունները, առկա խնդիրները և հեռանկարները: CARD-ի հետ համատեղ մշակել ենք երեք հիմնական պանրատեսակների (Լոռի, Չանախ, Մոցառելա) արտադրության տեխնոլոգիաները և անհրաժեշտ սարքավորումների ցանկը: Ձեռք է բերվել տեխնոլոգիական դասընթաց անցկացնելու պայմանավորվածություն , մշակվել է ծրագրի իրականացման ժամանակացույց: